
DĖL RINKOS KONSULTACIJOS
Vilniaus miesto savivaldybės administracija (toliau – perkančioji organizacija) siekdama tinkamai pasiruošti numatomam pirkimui „Eismo organizavimo priemonių įrengimo darbai ir priežiūros paslaugos (toliau – numatomas pirkimas) ir vadovaudamasi Lietuvos Respublikos viešųjų pirkimų įstatymo 27 straipsnio nuostatomis, organizuoja konsultaciją su rinkos dalyviais.
	Konsultacijos objektas:
	Eismo organizavimo priemonių įrengimo darbų ir priežiūros paslaugų numatomas įsigijimas.

	Konsultacijos tikslas:
	Perkančioji organizacija informuoja tiekėjus apie numatomą viešąjį pirkimą „Eismo organizavimo priemonių įrengimo darbai ir priežiūros paslaugos  (toliau – pirkimas) ir prašo tiekėjų, kurie yra suinteresuoti dalyvauti pirkime, pateikti savo įžvalgas, siūlymus ir rekomendacijas dėl paskelbtų pirkimo dokumentų projekto, kad perkančioji organizacija galėtų įsigyti geriausiai jos poreikius atitinkančius darbus. 

	Konsultacijos su rinka laikas bei

pastabų ir pasiūlymų pateikimo terminas:
	Siekiant konstruktyvios konsultacijos, rinkos dalyvių prašome ne vėliau kaip iki 2025 m. sausio 31 d. 16 val. iš anksto pateikti pastabas (siūlymus) Centrinės viešųjų pirkimų informacinės sistemos (toliau – CVP IS) priemonėmis, kurias perkančioji organizacija įvertins iki susitikimo su rinkos dalyviais (toliau – susitikimas).
Perkančioji organizacija planuoja susitikimą su rinkos dalyviais ir apie tikslią susitikimo datą ir laiką informuos papildomai CVP IS. Susitikimas bus vykdomas nuotoliniu būdu per TEAMS programą. Rinkos dalyviai, norintys dalyvauti susitikime, turi užsiregistruoti el. pašto adresu vps@vilnius.lt .Užsiregistravusiems rinkos dalyviams iki susitikimo pradžios bus išsiųstos nuorodos su prisijungimo informacija. 

	Suinteresuotų asmenų informavimas:
	Apibendrinta informacija apie šios rinkos konsultacijos rezultatus, tuo atveju, jei bus gauta pastebėjimų, bus skelbiama CVP IS priemonėmis, prie skelbimo apie šią rinkos konsultaciją, ne vėliau nei iki pirkimo pradžios.

	Kontaktiniai asmenys: 
	Asmuo, atsakingas už procedūrų CVP IS vykdymą – perkančiosios organizacijos Viešųjų pirkimų skyriaus Centralizuotų pirkimų poskyrio vyr. specialistė Eglė Bilevičienė, el. p. egle.bileviciene@vilnius.lt, tel. (8 5)  211 2832.

